উইলিয়াম মিল্টন
স্যার উইলিয়াম হেনরি মিল্টন (ইংরেজি: William Milton; জন্ম: ৩ ডিসেম্বর, ১৮৫৪ - মৃত্যু: ৬ মার্চ, ১৯৩০) বাকিংহামশায়ারের লিটল মার্লো এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। এছাড়া, ম্যাশোনাল্যান্ডের তৃতীয় প্রশাসকের দায়িত্ব পালন করেছেন উইলিয়াম মিল্টন। রাগবি খেলায় বেশ সুদক্ষ ছিলেন ও ইংল্যান্ডের পক্ষে রাগবি খেলায় অংশ নিয়েছেন। ক্রিকেটে দক্ষিণ আফ্রিকার পক্ষাবলম্বন করেন। দক্ষিণ আফ্রিকার ক্রিকেটের ইতিহাসে দ্বিতীয় টেস্ট অধিনায়কত্ব করেন তিনি।